पंचों ने सरपंच पर लगाए भेदभाव के आरोप
गुहला चीका| विकासकार्यों में गबन भेदभाव करने का आरोप लगाते हुए ग्राम पंचायत मैंगड़ा के 6 पंचायत सदस्यों ने सरपंच के खिलाफ मोर्चा खोल दिया है। पंचायत सदस्य रेखा रानी, रेखा देवी, राजेश कुमार, सुरेश कुमार, परमजीत सिंह सुरेंद्र सिंह ने डीसी कैथल को एक लिखित देकर सरपंच मनजीत कौर के खिलाफ कार्रवाई करने की मांग की थी। इस पर कार्रवाई करते हुए डीसी संजय जून ने बीडीपीओ गुहला को 1 मार्च 2017 को एक पत्र क्रमांक संख्या 1494 जारी कर ग्राम पंचायत मैंगड़ा में प्रशासक की नियुक्ति करने के आदेश जारी किए थे।
पंचायत सदस्यों ने बताया कि ग्राम पंचायत मैंगड़ा का कोरम पूरा नहीं होने के चलते उपायुक्त द्वारा उक्त आदेश जारी किए गए हैं। इसके बाद सरपंच मनजीत कौर ग्राम सचिव प्रेम सागर द्वारा पंचों पर सरपंच के समर्थन में हस्ताक्षर करने के लिए दबाव बनाया जा रहा है। पंचों ने आरोप लगाया कि सरपंच ग्राम सचिव द्वारा मिली भक्त से उनके खिलाफ एजेंडा पास करके उन्हें मीटिंग में हाजिर होने के बावजूद गैर हाजिर दर्शाया जाता है। ग्राम सचिव ग्राम सभा की बैठक में हाजिरी रजिस्टर नहीं लेकर आते हैं। उन्हें खाली कागजों पर हस्ताक्षर करने के लिए दबाव बनाते हैं। शीघ्र ही मुख्यमंत्री से मिलकर सरपंच के खिलाफ कार्यवाही की मांग करेंगे।
सरपंच प्रतिनिधि रतन सिंह ने कहा कि पंचों द्वारा लगाए गए भेदभाव के आरोप पूरी तरह से निराधार है। सभी पंचायत सदस्यों को पूरा मान सम्मान दिया जाता है।
गुहला चीका| गांवमैंगड़ा के सरपंच के खिलाफ मोर्चा खोलते हुए गांव के पंच।
hin_Deva hin_Deva hin_Deva hin_Deva bho_Deva